VS001494
Datum: 1996-07-29T02:00:00.000+02:00
datum_sodbe_i_stopnje: 2002-05-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kože in njihove posledice
fischer: hudi primeri
odskodnina: 5.483.984,00 SIT
opombe: II Ips 128/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

## Škodni dogodek

Poškodovan pri delu, ko je eksplodiral stroj, katerega je začel čistiti.

## Poškodba

Globoke in površne opekline obraza, vratu in desnega komolca ter površnji opeklini obeh očes.

## Telesne bolečine

1.483.984,00 SIT Zaradi opeklin po obrazu, vratu in komolcu je trpel neprestane hude bolečine 7 dni po poškodovanju in 5 dni po operaciji, občasne hude bolečine je imel v kumulativnem trajanju (upoštevane so tudi bolečine, ki jih je trpel ob prevezah in odstranjevanju šivov) 2 dni. Neprestane lahke bolečine je trpel skupno 14 dni, prav tako so 14 dni trajale občasne lahke bolečine. V prihodnje zaradi samih opeklin kože ne bo več trpel bolečin. Zaradi poškodb oči je trpel hude bolečine 8 dni, srednje hude bolečine skoraj 7 mesecev (od 6.8.1996 do 28.2.1997), od takrat dalje pa manj hude bolečine.

#### Hospitalizacija

Hospitaliziran je bil 21 dni in v tem času odstranjen iz domačega okolja. Ob poškodbi in v prvih dneh po njej je bila narejena odstranitev mrtvih delov roženice in tujkov, oči so morali prekriti in zaščititi z različnimi zdravili, ki so pospeševala epitelizacijo roženic. Enkrat je bil operiran v splošni anasteziji. Uvajanje v anastezijo in bujenje je bilo zanj skrajno neprijetno. Ves čas operacije je prejemal učinkovine, ki so škodljive za organizem.

#### Ambulantno zdravljenje

Osemkrat je bil na kliničnih pregledih.

#### Nevšečnosti med zdravljenjem

Do 10.8.1998 je stalno dobival kapljice in mazila za oči. Kasneje je bilo potrebno, zaradi pomanjkanja solz, stalno vkapavanje kapljic za oči. Pri rentgenskem slikanju je bil izpostavljen ionizirajočemu sevanju, ki je škodljivo za organizem. Mesec dni so mu vsak drugi dan prevezovali opeklinsko rano in odvzemno mesto. Brazgotinasta mesta je moral vsakodnevno masirati šest tednov. V bolniškem staležu pa je bil 6 mesecev in pol.

## Strah

400.000,00 SIT Utrpel je primarni strah, saj je bilo poškodovanje nenaden, nepričakovan in za njegovo telo agresiven dogodek. Primarni strah je trpel le nekaj sekund. Sekundarni strah zaradi bojazni pred hujšimi opeklinami na obrazu, izgube življenja ob operaciji v anasteziji, onemogočenega dihanja zaradi zožanih nosnic in zmanjšane gibljivosti vratu je trajal najdalj en mesec in je bil pod stopnjo, ko bi bilo potrebno prejemati pomirjevala ali se zdraviti pri psihiatru. Zaradi poškodb oči pa je trpel strah vse od nesreče do 6.8.1996, pri čemer ga je bilo utemeljeno strah, da ne bo več videl. Potem je ta strah prešel v strah zaradi poslabšanja vida, ki je zaradi večje pogostosti vnetij in suhih oči prisoten še danes.

## Zmanjšanje življenjske aktivnosti

2.900.000,00 SIT Oškodovanec ima posledice na vidu, zaradi katerih ne sme opravljati določenih del (variti ali delati na visoki temperaturi). V oči si mora dajati kapljice zaradi uničenih solzevodov. Ker se mu je poslabšal vid, mora nositi očala. Poslabšanje vida predstavlja 6,66% invalidnost. Ne more več opravljati del, pri katerih je prisotna močna svetloba. Oviran je pri navezovanju stikov z ljudmi. Koža na obrazu in vratu je zaradi slabše občutljivosti bolj ranljiva, pri iztegovanju vratu pa ga veže brazgotinasta koža.

## Skaženost

700.000,00 SIT Trajne vidne posledice, ki so posledica presajene kože, se kažejo v obliki brazgotin po obrazu, vratu, desnem komolcu in desnem stegnu. Opečen prednji del obraza in vratu predstavljata 4,5% kožne površine. Eno veko ima spuščeno. Skažen je predvsem v delu telesa, ki je stalno odkrit. Smejati se ne more, saj ne more odpreti ust enako, kot je to lahko storil pred poškodbo.

---

ZOR člen 200, 203